**Creu a rheoli eich cyfrif gyda GCCarlein**

**Beth yw GCCarlein?**

GCCarlein yw’r wefan ar-lein ddiogel ar gyfer Gofal Cymdeithasol Cymru. Gallwch fewngofnodi i GCCarlein i gofrestru, a gwirio a diweddaru eich gwybodaeth.

Mae GCCarlein ar gael unrhyw bryd, ar eich ffôn glyfar, eich cyfrifiadur neu lechen.

Yn eich cyfrif GCCarlein, gallwch:

* Wneud cais i gofrestru
* Diweddaru eich manylion cyswllt
* Cadw cofnod o’ch hyfforddiant a’ch dysgu ar ôl cofrestru (PRTL)
* Adnewyddu eich cofrestriad
* Talu eich ffioedd
* Gwneud cais am fwrsariaeth (myfyrwyr gofal cymdeithasol yn unig).

Gall cyflogwyr a llofnodwyr sefydliadau addysg uwch ddefnyddio GCCarlein i gael mynediad i ragor o adnoddau.

I ddefnyddio GCCarlein, bydd angen cyfrif personol arnoch. I greu cyfrif, rhaid bod gennych gyfeiriad e-bost nad yw eisoes yn cael ei ddefnyddio gan berson arall.

**Sut ydw i’n creu cyfrif?**

1. Nid ydw i byth wedi cofrestru ac nid ydw i’n fyfyriwr

Ewch i [GCCarlein](http://www.scwonline.wales/cy/) a chliciwch ‘mewngofnodi’, yna dewiswch ‘creu cyfrif’.

Mewnbynnwch gyfeiriad e-bost sy’n unigryw i chi a chreu cyfrinair rhwng 8-10 nod, sy’n cynnwys o leiaf un llythyren ac un rhif. Sicrhewch eich bod yn cofio’r manylion hyn.

Cliciwch ‘cyflwyno’er mwyn mewngofnodi.

1. Rydw i wedi cofrestru gyda Gofal Cymdeithasol Cymru ar hyn o bryd neu rydw i wedi cofrestru gyda Gofal Cymdeithasol Cymru yn y gorffennol.

Anfonwch neges e-bost at [ymholiadau@gofalcymdeithasol.cymru](mailto:ymholiadau@gofalcymdeithasol.cymru) er mwyn gwneud cais am gôd er mwyn creu cyfrif newydd. Bydd hynny’n sicrhau bod eich cyfrif wedi’i gysylltu â’r wybodaeth sydd gennym i chi.

1. Rydw i’n fyfyriwr

Arhoswch i ni anfon neges e-bost atoch sy’n cynnwys dolen i greu cyfrif. Byddwn yn derbyn eich manylion wrth eich prifysgol o flaen llaw.

Os byddwch yn creu cyfrif newydd heb ddefnyddio’r ddolen yn y neges e-bost, bydd angen i chi uno, a bydd hynny’n gallu gohirio eich cais.

1. Rydw i’n llofnodwr

Byddwch yn derbyn neges e-bost er mwyn agor eich cyfrir cyn gynted ag y byddwn yn cadarnhau eich bod yn llofnodwr cymeradwy.

Bydd angen i chi anfon neges e-bost at [ymholiadau@gofalcymdeithasol.cymru](mailto:ymholiadau@gofalcymdeithasol.cymru) os nad ydych wedi cael y neges hon.

**Beth os ydw i wedi creu cyfrif ond nid ydw i’n gallu cofio fy manylion mewngofnodi?**

Os ydych chi wedi creu cyfrif ers i’n system TG gael ei huwchraddio ym mis Ebrill 2018, gallwch ddewis ‘ailosod eich cyfrinair’. Bydd hynny’n mynd â chi i dudalen lle bydd angen i chi fewnbynnu eich cyfeiriad e-bost.

Ar ôl i chi wneud hynny, byddwch yn cael neges e-bost. Gallwch ailosod eich cyfrinair. Cysylltwch â ni os nad ydych yn cael un.

**Sut ydw i’n newid fy nghyfrinair?**

1. Os ydw i wedi mewngofnodi

Os ydych chi wedi mewngofnodi’n barod, gallwch wneud hynny trwy fynd i ‘Fy Manylion Cyswllt’ a dewis ‘Manylion y Cyfrif’.

1. Os nad ydw i wedi mewngofnodi

Bydd angen i chi gysylltu â ni er mwyn i ni allu cadarnhau pwy ydych chi a newid eich cyfrinair.

**Os oes angen rhagor o help arnoch:** Cysylltwch â ni, ddydd Llun i ddydd Gwener, 9am - 5pm ar 02920 780646 neu ar ymholiadau@gofalcymdeithasol.cymru